**Nacionalni park Banff** (engleski: *Banff National Park*) je najstariji kanadski nacionalni park, osnovan je još 1885. godine. Nalazi se na istočnim obroncima kanadskog Stjenjaka na jugozapadu kanadske provincije Alberte. NP Banff ima površinu od od 6.641 km² i svojom sjevernom stranom graniči s NP Jasperom, a zapadnom s NP Yoho i NP Kootenay, s kojima je zajedno upisan na UNESCO-v popis mjesta svjetske baštine u Americi još 1984. godine pod nazivom "Nacionalni parkovi kanadskog Stjenjaka".

Panorama vrhova Sumporne planine u NP BanffPanorama vrhova Sumporne planine u NP Banff

Sjedište parka se nalazi u istoimenom trgovačkom gradu i odmaralištu, Banffu, koji se nalazi na transkanadskom autoputu. Ime mu je dao predsjednik kanadske pacifičke pruge, George Stephen, po njegovom rodnom countyu Banffshire u Škotskoj. Park je 1990-ih imao oko 5 milijuna posjetitelja godišnje, što ga čini najsposjećenijim parkom u Kanadi i jednim od najposjećenijih u svijetu, što je pak dovelo do mnogih opasnosti za njegov ekosustav.

Kanadska pacifička željeznica, zainteresirana za privlačenje turista, sagradila je veličanstveni Banf Springs Hotel i Dvorac na jezeru Louis. Banf i Cortina D'Ampezzo u Italiji su bili kandidati za održavanje Zimskih Olimpijskih igara 1972. godine, ali su izgubili od Sappora u Japanu.

Karta NP Banffa

Odlike
------

Jezero Lower Consolation
NP Banff ima brojni alpski krajolik ledenjaka i ledenjačkih dolina, s preko 1.600 km prohodnih putova kroz gustu crnogoričnu šumu borova s pojedinačnim šumama smreka, vrba, topola i javora.

Znamenitosti NP Banffa su, između ostalog, termalni izvori, mogućnost kampiranja, planinarenja, šetnje, golfa, jahanja, alpskog i nordijskog skijanja, kao i jezero Louis. Neka od najprivlačnijih mjesta za posjetitelje je tzv. Put ledenjačkih polja (*Icefields Parkway*) koji čine jezero Minnewanka, Mount Rundle, jezera Vermilion i Moraine u Dolini deset vrhova (*Valley of the Ten Peaks*) čuvenoj po tirkizno-plavoj vodi, te jezera Bow i Peyto.

Bioraznolikost
--------------

U parku je zabilježeno 56 vrsta sisavaca kao što su grabežljivci: sivi medvjed, američki crni medvjed, puma, ris, vuk, gorska kuna, lasica, sjeverna riječna vidra; te biljojedi: wapiti, ušati jelen *(Odocoileus hemionus)* i bjelorepi jelen *(Odocoileus virginianus)*. U alpskim područjima se mogu naći: divokoza, svisci, zviždači (*Ochotonidae*); dok u vlažnijim područjima žive: los, dabar, dikobraz i vjeverice.

Od oko 280 vrsta ptica u parku najprisutnije ptice grabljivice su: bjeloglavi orao, suri orao, bukoč i mali sokol; te siva šojka *(Perisoreus canadensis)* i planinska sjenica *(Poecile gambeli)* na nižim djelovima, dok se na višim djelovima može naći i bjelorepi tetrijeb (*Lagopus leucura*), a na vlažnim plijenori, čaplje i divlje patke koje ovdje provode svoja ljeta.

Ugrožena vrsta je Banffov izvorski puž *(Physella johnsoni)* koji živi samo na termalnim izvorima u parku, dok je šumski sob jako rijedak i zabilježeno je tek 5 jedinki 2005. godine.

* Ledenjak Athabasca u ledenjačkoj dolini ColumbiaLedenjak Athabasca u ledenjačkoj dolini Columbia
* Jezero Louise s dvorcemJezero Louise s dvorcem
* Jezero MinnewankaJezero Minnewanka
* Jezero PeytoJezero Peyto
* Planina CastlePlanina Castle

Izvori
------

1. ↑  Canadian Rocky Mountain Parks na službenim stranicama UNESCO-a () Preuzeto 2. rujna 2012.
2. ↑  Highway Mitigation Research Arhivirano 2007-03-01 na Wayback Machine-u na Parks Canada () Preuzeto 3. rujna 2012.
3. ↑  Canadian Rocky Mountain Parks, United Nations Environment Programme () Preuzeto 3. rujna 2012.

Vanjske veze
------------

***Nacionalni park Banff*** na Wikimedijinoj ostavi

* Službene stranice parka ()
* Službene stranice grada Banff ()
* Banff National Park na Bivouac.com ()
* An article on Banff National Park from *The Canadian Encyclopedia* Arhivirano 2007-02-21 na Wayback Machine-u ()

| * p
* r
* u
Nacionalni parkovi Kanade |
| --- |
| 
* Aulavik
* Auyuittuq
* Banff
* Bruce-Peninsula
* Cape-Breton Highlands
* Elk-Island
* Forillon
* Fundy
* Georgian Bay Islands
* Glacier
* Grasslands
* Gros Morne
* Gulf Islands
* Gwaii Haanas
* Ivvavik
* Jasper
* Kejimkujik
* Kluane
* Kootenay
* Kouchibouguac
* La Mauricie
* Arhipelag Mingan
* Mount Revelstoke
* Naats'ihch'oh
* Nahanni
* Pacific Rim
* Point Pelee
* Prince Albert
* Prince Edward Island
* Pukaskwa
* Quttinirpaaq
* Riding Mountain
* Sable Island
* Sirmilik
* Terra Nova
* Thousand Islands
* Torngat Mountains
* Tuktut Nogait
* Ukkusiksalik
* Vuntut
* Wapusk
* Waterton Lakes
* Wood Buffalo
* Yoho

 |  |

| * p
* r
* u
Svjetska baština u Kanadi |
| --- |
|  | 
* Grand Pré
* Nacionalni park Gros Morne
* Head-Smashed-In Buffalo Jump
* Međunarodna zaštićena zona NP Kluane, NP Wrangell–St. Elias, NP Glacier Bay i PP Tatshenshini-Alsek 1)
* Litice fosila Joggins
* Nacionalni parkovi kanadskog Stjenjaka (NP Banff, NP Jasper, NP Kootenay, NP Yoho, PP Hamber, PP Mount Assiniboine i PP Mount Robson)
* Naselje L'Anse aux Meadows
* Stari grad Lunenburg
* Nacionalni park Miguasha
* Nacionalni park Nahanni
* Pokrajinski park dinosaura
* Stari grad Quebec
* Naselje Red Bay
* Kanal Rideau
* Ninstints
* Nacionalni park Wood Buffalo
* Waterton-Glacier 1)

 | Kanadska zastava |
| 1) Zajednička svjetska baština Kanade i Sjedinjenih Američkih Država |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 141819222
* LCCN: sh85011509
* GND: 4086346-3

 |